หนาวนี้ศรีสะเกษ พร้อมสู่ขวัญบ้านบายศรีเมืองรุ่งเรือง 239 ปี
นายวัฒนา พุฒิชาติ ผู้ว่าราชการจังหวัดศรีสะเกษ  ประสานภาคีเครือข่ายภาคเอกชนเตรียมพร้อมจัดงานเฉลิมฉลอง 239 ปี จังหวัดศรีสะเกษ ด้วยการร่วมจัดพิธีบวงสรวงสักการะสิ่งศักดิ์สิทธิ์ การปฏิบัติธรรมและทำบุญตักบาตร ภายใต้ชื่องาน “ หนาวนี้ศรีสะเกษ พร้อมสู่ขวัญบ้าน บายศรีเมือง รุ่งเรือง 239 ปี ” ระหว่างวันที่ 18 – 21 พฤศจิกายน 2564 เพื่อสืบสานรักษาและต่อยอดมรดกภูมิปัญญาอัตลักษณ์ทางวัฒนธรรม สู่การกระตุ้นเศรษฐกิจฐานราก พร้อมสร้างรายได้กระจายสู่ชุมชนคน 4 เผ่าทั้ง 22 อำเภอ                 โปรแกรมสำคัญ “ หนาวนี้ศรีสะเกษ พร้อมสู่ขวัญบ้าน บายศรีเมือง รุ่งเรือง 239 ปี ” ผู้ว่าราชการจังหวัดศรีสะเกษ กล่าวว่า จะเริ่มตั้งแต่วันที่ 2 พฤศจิกายน 2564 กิจกรรมนุ่งผ้าไทยร่วมใส่บาตรเพื่อความสิริมงคล , วันที่ 5 พฤศจิกายน 2564 จัดแข่งขันกีฬาพายเรือแบบยืนกลางน้ำ หรือกีฬา Sup Board , วันที่ 1 ธันวาคม 2564 เปิดผามออีแดง สัมผัสทะเลหมอกยามเช้า รับแสงแดดพร้อมกัน 3 แผ่นดิน และ วันที่ 19 ธันวาคม 2564 เปิดมหกรรมวิ่งกะบาลกะไบ Sisaket Rum                                                                                           ขณะที่บรรยากาศการจัดงานของค่ำคืนวันที่ 19 ธันวาคม 2564 และเป็นวันลอยกระทงด้วยนั้น จังหวัดศรีสะเกษและภาคีเครือข่ายภาคเอกชน ต่างจะพร้อมใจปฏิบัติธรรมในคืนวันเดือนเพ็ญ 15 ค่ำเดือน 12 กับบรรยากาศอาบด้วยแสงจันทร์ อิ่มด้วยแสงธรรม เสริมสิริมงคลร่วมกัน